**Odborné stanovisko hlavnej kontrolórky obce Dolný Kalník**

**k návrhu rozpočtu**

V zmysle § 18f ods. 1 písm. c/ zákona č. 369/1990 Zb. o obecnom zriadení v znení neskorších právnych predpisov predkladám odborné stanovisko k návrhu rozpočtu obce Dolný Kalník na rok 2024 - 2026 /ďalej len stanovisko/.

Moje stanovisko som spracovala na základe návrhu viacročného rozpočtu na roky 2024– 2026, ktorý bol zverejnený v zmysle zákona č. 369/1990 Zb. o obecnom zriadení v z.n.p. na úradnej tabuli obce Dolný Kalník dňa 15.11.2023

1. **Východiská spracovania odborného stanoviska**

Pri spracovaní odborného stanoviska som vychádzala z posúdenia predloženého návrhu viacročného rozpočtu obce na r. 2024- 2026 z dvoch hľadísk:

1. **Zákonnosť predloženého návrhu rozpočtu**
	1. **Súlad so všeobecne záväznými právnymi predpismi**

Návrh rozpočtu bol spracovaný v súlade so zákonom č**. 523/2004 Z.z**. o rozpočtových pravidlách verejnej správy a o zmene a doplnení niektorých zákonov v z.n.p. a zákonom č**. 583/2004 Z.z.** o rozpočtových pravidlách územnej samosprávy a o zmene a doplnení niektorých zákonov v z.n.p. a tiež so zákonom o rozpočtovej zodpovednosti.

Obec je povinná pri zostavovaní rozpočtu pre rok 2024 v zmysle zákona o rozpočtovej zodpovednosti – čl. 5, 12 a 13 zostaviť ho maximálne vo výške výdavkov bežného a kapitálového rozpočtu pre rok 2023. Rozpočet musí byť zostavený ako vyrovnaný alebo prebytkový - z dôvodu výšky dlhu SR k 31.12.2022 vo výške 57,8 %.

Návrh rozpočtu zohľadňuje aj ustanovenie zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady.

 **1.2. Súlad so všeobecne záväznými nariadeniami obce**

Návrh rozpočtu bol spracovaný aj v súlade so všeobecne záväzným nariadením obce o miestnych daniach a miestnom poplatku za komunálne odpady a drobné stavebné odpady a tiež v súlade s všeobecne záväzným nariadením o miestnom poplatku za rozvoj.

  **1.3. Dodržanie informačnej povinnosti obce Dolný Kalník**

Návrh rozpočtu bol zverejnený spôsobom v obci obvyklým dňa 15.11.2023 na úradnej tabuli obce v zákonom stanovenej lehote najmenej 15 dní pred jeho schválením v súlade s § 9 ods. 2 zákona č.369/1990 Zb. o obecnom zriadení v z.n.p.

1. **Metodická správnosť predloženého rozpočtu**

Návrh rozpočtu je spracovaný v súlade s

* Opatrením Ministerstva financií Slovenskej republiky z 8. decembra 2004 č. MF/010175/2004-42, ktorým sa ustanovuje **druhová klasifikácia, organizačná klasifikácia a ekonomická klasifikácia rozpočtovej klasifikácie** v znení opatrenia z 28. marca 2006 (č. MF/008978/2006-421), opatrenia z 23. apríla 2008 (č. MF/009212/2008-421), opatrenia z 20. mája 2010 (č. MF/011928/2010-421), opatrenia z 18. augusta 2010 (č. MF/021218/2010-421), opatrenia z 29. októbra 2010 (č. MF/025825/2010-421), opatrenia z 20. februára 2012 (č. MF/010211/2012-421), opatrenia zo 4. decembra 2013 (č. MF/23213/2013-421), opatrenia z 12. novembra 2014 (č. MF/19698/2014-421) a opatrenia zo 16. septembra 2015

 (č. MF/017458/2015-421), opatrenia zo 16.3.2016 ( č.MF/009798/2016-421) , opatrenia z 18.5.2016 (č. MF/013944/2016-421), opatrenia zo 7. decembra 2016 (č. MF/019194/2016-421), opatrenia z 26. apríla 2017 (č. MF/008740/2017- 421) a opatrenia zo 17. októbra 2018 (č. MF/013593/2018-421)

* Vyhláškou ŠÚ SR č. 257/2014 zo dňa 18.9.2014, ktorou sa vydáva **štatistická klasifikácia** výdavkov verejnej správy /SK COFOG/

Návrh rozpočtu **príjmov**  bol zverejnený a na schválenie obecnému zastupiteľstvu predložený podľa ekonomickej klasifikácie na úrovni hlavnej kategórie .

Návrh rozpočtu **výdavkov** bol zverejnený a na schválenie obecnému zastupiteľstvu predložený  podľa ekonomickej klasifikácie na úrovni hlavnej kategórie a podľa funkčnej klasifikácie na úrovni oddiel, skupina, trieda.

**II. Základná charakteristika návrhu rozpočtu**

Návrh rozpočtu je spracovaný v členení podľa § 9 ods. 1 zákona č. 583/2004 Z.z. v z.n.p. **Viacročný rozpočet tvoria:**

a/ rozpočet na príslušný rozpočtový rok – rok 2024

b/ rozpočet na rok nasledujúci po príslušnom rozpočtovom roku – rok 2025

c/ rozpočet na rok nasledujúci po roku, na ktorý sa zostavuje rozpočet podľa písm. b/ - rok 2026 .

**Rozpočet obce na príslušný rozpočtový rok 2024 je záväzný. Rozpočty na nasledujúce dva rozpočtové roky nie sú záväzné, majú len orientačný charakter a ich ukazovatele sa spresňujú v ďalších rozpočtových rokoch.**

Viacročný rozpočet na r. 2024 – 2026 sa v súlade s § 10 ods. 3-7 zákona č. 583/2004 Z.z. v z.n.p. vnútorne člení na:

**1. bežný rozpočet –** t.j. bežné príjmy a výdavky

**2. kapitálový rozpočet –** t.j. kapitálové príjmy a výdavky

**3. finančné operácie**

**Základné charakteristiky rozpočtu na r. 2024:**

|  |  |  |  |
| --- | --- | --- | --- |
| **Rozpočet na r. 2023** | **Príjmy** | **výdavky** | **+ /-** |
| **Bežný rozpočet** | **118 400** | **112 400** | **+ 6 000** |
| **Kapitálový rozpočet** | **0** | **0** | **0** |
| **Finančné operácie** | **0** | **0** | **0** |
| **Spolu** | **118 400** | **112 400** | **+ 6 000** |

Celkový rozpočet je zostavený ako prebytkový. Bežný rozpočet je zostavený ako prebytkový . Kapitálové príjmy a výdavky obec nerozpočtuje rovnako ako nerozpočtuje príjmové a výdavkové finančné operácie.

1. **Návrh uznesenia**

**Na základe vyššie uvedených skutočností odporúčam obecnému zastupiteľstvu obce Dolný Kalník**

1. **Návrh rozpočtu obce Dolný Kalník na r. 2024 schváliť**
2. **Návrh rozpočtu obce Dolný Kalník na r. 2025 – 2026 zobrať na vedomie**

V Turčianskom Jasene , 15.11.2023

Ing. Janka Jesenská

hlavná kontrolórka obce Dolný Kalník